Íslenskur landsliðsmaður fær 300.000 kr. sekt og bann Guðlaugur Victor Pálsson í landsleik gegn Andorra . mbl.is / Kristinn Magnússon Guðlaugur Victor Pálsson , landsliðsmaður í knattspyrnu , hefur verið úrskurðaður í tveggja leikja bann fyrir rauða spjaldið sem hann fékk í leik Darmstadt og Wiesbaden í síðustu umferð þýsku B-deildarinnar . Þá fékk hann einnig sekt upp á 2.000 evrur , eða tæpar 300.000 krónur . Miðjumaðurinn fékk sitt annað rauða spjald á leiktíðinni í leiknum og leikur hann ekki meira með Darmstadt á árinu vegna þessa . Guðlaugur fékk fyrst gult spjald fyrir brotið , en eftir að myndbandsdómarar skoðuðu atvikið var því breytt í rautt . Hvorki félagið né leikmaðurinn hefur áfrýjað úrskurðinum og verður honum því ekki breytt . Myndband af brotinu má sjá hér fyrir neðan .